Комисија за спровођење поступка давања у закуп пословних просторија (у даљем тексту Комисија), на основу тачке 15. Решења Градског већа о расписивању Огласа за давање у закуп пословног простора путем јавног надметања број 361-192/25–V од 09.09.2025.године, члана 7. поглавља 1. Одлуке о давању пословног простора у закуп (”Службени лист града Крагујевца” бр. 38/15, 3/16, 34/16, 29/20 и 10/21) расписује:

**ОГЛАС**

**ЗА ДАВАЊЕ У ЗАКУП ПОСЛОВНОГ ПРОСТОРА**

**ПУТЕМ ЈАВНОГ НАДМЕТАЊА**

**1. Град Крагујевац оглашава јавно надметање за давање у закуп пословних просторија:**

|  |  |  |  |  |  |
| --- | --- | --- | --- | --- | --- |
| Р.бр. | Адреса | Површина у м2 | Зона | Почетна цена по м2 | Износ депозита односно висина месечне закупнине по почетној лицитационо цени |
| 1. | Првослава Стојановића број 10, број улаза 10Д, 10З и 10Ж, кат. парц. бр. 5341/1 Крагујевац 3 | 256 | 1А | 960,00 | 245.760,00 |
| 2. | Првослава Стојановића број 8, улаз Б, кат.парц. бр.5341/1 Крагујевац 3 | 37 | 1А | 1.200,00 | 44.400,00 |
| 3. | Др Михајло Мика Марковић број 1, кат.парц. бр 1/4 Крагујевац 2 | 33,6 | 2Ц | 500,00 | 16.800,00 |
| 4. | Незнаног јунака број 12, посебан део број 73, кат.парц. бр. 6544 КО Крагујевац 4 | 36 | 1Б | 950,00 | 34.200,00 |
| 5. | Незнаног јунака број 12, посебан део број 71, кат.парц. бр. 6544 КО Крагујевац 4 | 33 | 1Б | 950,00 | 31.350,00 |
| 6. | Николе Пашића број 2, канцеларија број 10Е, кат.парц. бр. 3905 КО Крагујевац 3 | 14 | Екстра Ц | 1.000,00 | 14.000,00 |
| 7. | Лазе Маринковића број улаза 60Д, кат.парц. бр. 5341/1 КО Крагујевац 3 | 29 | 1 Б | 950,00 | 27.550,00 |
| 8. | Кнеза Михаила број 37, кат.парц.бр.9673 КО Крагујевац 3 | 81 | 1 А | 960,00 | 77.760,00 |
| 9. | Лоле Рибара број 3, кат.парц.бр.3850 КО Крагујевац 3 | 39 | Eкстра  А | 1.125,00 | 43.875,00 |
| 10. | Милоја Божовића број 76, Чумић, Дом културе, подрумски део, кат. парц. бр. 2467 КО Чумић | 90 | 5Ц | 1,00 | 90,00 |

**2**. Почетна цена за лицитацију је приказана у нето износу без ПДВ.

Лицитациони корак износи 100 динара по 1 м².

**3**. Пословни простори из тачке 1. дају се у закуп у виђеном стању на период до 5 (пет) година изузев пословног простора под редним бројем 9. који се даје се у закуп у виђеном стању на период до 5 (пет) година уз обавезу закупца да и раније у току трајања закуподавног односа врати наведени простор у државину Града у случају отпочињања инвестиционих активности Града у предметном простору.

**4.** Пословни простори под редним бројем 1. и 8. имају површину већу од 80 м2 због чега се висина почетне лицитационе цене умањује се у складу са Одлуком о давању пословног простора у закуп (”Службени лист града Крагујевца” бр. 38/15, 3/16, 34/16, 29/20 и 10/21).

Пословни простор под редним бројем 9. је делимично комунално опремљен због чега се висина почетне лицитационе цене по м2 умањује у складу са Одлуком о давању пословног простора у закуп (”Службени лист града Крагујевца” број 38/15, 3/16, 34/16, 29/20 и 10/21).

**5**. Пословни простори под редним бројем 1. за које није утврђена делатност, који се налазе у оквиру стамбено–пословне зграде у Крагујевцу, улици Првослава Стојановића број 10, састоје се од три посебна дела и лицитирају се као целина.

**6.** Учесници јавног надметања могу бити сва правна лица и предузетници која су код надлежног органа регистрована за обављање пословне делатности која се може обављати у пословном простору који је предмет закупа.

**7.** У пословном простору може се обављати, административна, угоститељска, услужна и трговинска делатност, изузев пословног простора под редним бројем 3. у коме се може обављати услужна/трговинска делатност и то: промет, продаја готове хране, безалхохолних пића, кондиторских производа у оригиналном паковању, мало-продаја пекарских производа (без припреме и печења у пословном простору) и млечних производа.

Град закупцу издаје пословни простор ради обављања делатности из става 1. ове тачке, а закупац је искључиво одговоран за прибављање свих неопходних дозвола и сагласности надлежних органа за обављање делатности.

**8.** У поступку јавног надметања не могу учествовати бивши закупци који нису измирили своја дуговања према Граду по основу закупа (закупнина, трошкови коришћења пословног простора и др.), чланови Комисије за спровођење поступка давања у закуп пословних просторија (у даљем тексту: Комисија), њихови заменици, крвни сродници у правој линији без обзира на степен сродства, а у побочној линији закључно са другим степеном сродства.

**9.** Учесници јавног надметања обавезни су да на рачун број: 840-1257804-16, позив на број 5 па у наставку ПИБ (правног лица или предузетника), назив рачуна: ”Други посебни депозити”, уплате на име депозита износ назначен у табели.

Уплаћени депозит неће бити враћан ако:

* подносилац пријаве одустане од поступка јавног надметања;

- једини учесник јавног надметања, не прихвати почетну висину закупнине;

- изабран понуђач, по позиву за закључење уговора, не потпише уговор.

Подносилац пријаве је дужан да потпише изјаву о губитку права на враћање депозита, у наведеним случајевима.

**10.**Разгледање пословног простора обавиће се дана 23.09.2025.године и 24.09.2025.године од 09 часова до 14 часова уз предходну најаву. Сва заинтересована лица могу се јавити Градској управи за имовинске послове, урбанизам, изградњу и озакоњење, улица Трг Војводе Радомира Путника број 4, зграда старог Суда, канцеларија број 2 или на број телефона 034/303-222.

**11.** Јавно надметање одржаће се 02.10.2025.године, са почетком у 09:00 часова за пословни простор под редним бројем 1; у 09:30 часова за пословни простор под редним бројем 2; у 10 часова за пословни простор под редним бројем 3; у 10:30 часова за пословни простор под редним бројем 4; у 11 часова под редним бројем 5; у 11:30 часова под редним бројем 6; у 12 часова под редним бројем 7; у 12:30 часова под редним бројем 8; у 13 часова под редним бројем 9; у 13:30 часова под редним бројем 10; у згради Управе града Крагујевца, улица Трг слободе број 3, први спрат , канцеларија број 105.

**12.** Понуђачи који учине најповољнију понуду, дужни су да на рачун број: 840-1257804-16, позив на брoj 5 па у наставку ПИБ (правног лица или предузетника), назив рачуна: “Други посебни депозити”, до момента закључивања уговора уплате “средства обезбеђења” у висини три месечне закупнине обрачунате по излицитираној цени закупа, с тим што би се средства уплаћена на име депозита урачунала као део средстава обезбеђења.

Учесници јавног надметања обавезни су да доставе рачун и назив банке на који се средства уплаћена на име депозита, односно средстава обезбеђења, могу вратити оним учесницима који не излицитирају пословни простор.

**13.** Средства обезбеђења која уплате понуђачи који су учинили најповољније понуде на јавном надметању односно који излицитирају пословни простор, остају на рачуну закуподавца до истека или престанка уговора о закупу, када се иста враћају закупцу.

**14.** Комисија ће узети у обзир само пријаве које пристигну у писменом облику, најкасније 24 часa пре часа који је одређен за почетак јавног надметања.

**15.** Јавно надметање за закуп пословног простора спроводи Комисија.

Пословни простор даје се у закуп учеснику лицитације који понуди највишу цену закупнине.

**16.** По завршеном јавном надметању, Комисија јавно утврђује који је од учесника понудио највишу цену.

**17.** Комисија је обавезна да одмах по окончању поступка јавног надметања изради Одлуку о избору најповољнијег понуђача, уручи је учесницима јавног надметања и достави Градском већу.

**19.** Образац пријаве за учешће на јавном надметању сви заинтересовани могу преузети са званичног сајта Града и у просторији Градске куће (зграда старог Суда), улица Трг Војводе Радомира Путника број 4, приземље, канцеларија број 2.

**20.** Непотпуне, неблаговремене и неисправне пријаве неће се узети у разматрање.

**21.** Ближе информације о јавном надметању могу се добити у просторијама Градске куће (зграда старог Суда), улица Трг Војводе Радомира Путника број 4, канцеларија број 2 или на број телефона 034/303-222**.**